Cynodonty

Cynodonty  (lat. Cynodontia) je vyhynutý veľký taxón teriodontov (pričom teriodonty patria pod terapsidy a terapsidy pod synapsidy). Cynodonty zahŕňajú tie taxóny teriodontov, ktoré sú najviac príbuzné s cicavcami. V novších deleniach obyčajne cynodonty zahŕňajú aj samotné cicavce (Mamaliaformes/Mammalia), v tradičnom delení cicavce nezahŕňajú. O tom, či je vhodné cynodonty označiť ako plazy, pozri analogicky vysvetlenie v článku synapsidy.

Charakteristika cynodontov bez cicavcov 
Žili od spodného permu po spodnú juru v Európe, Rusku, východnej Ázii, Číne, Indii, Antarktíde, v Afrike (okrem stredozápadnej Afriky) a celej Amerike. Najčastejšie sa vyskytovali v južnej Afrike.

Išlo o mäsožravé alebo bylinožravé živočíchy. Mali synapsidnú lebku. Boli teplokrvné a mali vyspelý metabolizmus, vďaka čomu sa im vyvinuli cicavcovité znaky. Mali (tak ako cicavce) sekundárne podnebie. Aj čeľuste a zuby boli také, ako u cicavcov. Trup mali spevnený na zabránenie bočnej flexie. Ich končatiny boli stále viac vzpriamené a postupne sa presúvali vertikálne pod telo, čiže končatiny bolo možné ako u cicavcov vykývnuť vpred a vzad. Dĺžka lebky bola v závislosti od druhu medzi 3 a 40 cm.

Systematika (vrátane cicavcov) 
Súčasná systematika je takáto (je uvedená po úroveň čeľade; zdroj je prevažne Benton 2015)  (A, B...označuje rôzne významy toho istého názvu):

podrad Cynodontia:
rod †Charassognathus
(bez mena)
(bez mena)
rod †Dvinia
†čeľaď Procynosuchidae
? rod †Madysaurus
Epicynodontia
? rod †Cromptodon
? rod †Bolotridon
rod †Cynosaurus
(bez mena)
čeľaď †Galesauridae
(bez mena)
†čeľaď Thrinaxodontidae
(bez mena)
rod †Platycraniellus
Eucynodontia
infrarad † Cynognathia
čeľaď † Cynognathidae
Gomphodontia
 čeľaď †Diademodontidae
 (bez mena)
čeľaď † Traversodontidae
čeľaď † Trirachodontidae
infrarad Probainognathia
rod † Lumkuia
(bez mena)
rod † Ecteninion
rod † Diegocanis
(bez mena)
čeľaď †Chiniquodontidae (a rod †Aleodon)
(bez mena)
čeľaď †Probainognathidae
(bez mena)
rod †Trucidocynodon
Prozostrodontia
rod †Prozostrodon
rod †Therioherpeton
infrapodrad Mammaliamorpha
čeľaď† Tritheledontidae
(bez mena)
čeľaď† Brasilodontidae
Mammaliaformes A/cicavce (Mammalia) A
čeľaď †Tritylodontidae
Mammaliaformes B/cicavce (Mammalia) B
rod †Adelobasileus
(bez mena)
čeľaď †Sinoconodontidae
(bez mena)
? rod †Tricuspes
? rod †Repenomamus
rad † Morganucodonta
...
čeľaď †Morganucodontidae
čeľaď †Megazostrodontidae
(bez mena)
rad † Haramiyida
...
čeľaď †Eleutherodontidae
čeľaď †Haramiyidae
(bez mena)
rad † Docodonta
...
čeľaď †Docodontidae (vrátane †Tegotheriidae a †Simpsonodontidae)
(bez mena)
rod †Hadrocodium
(bez mena)
čeľaď †Kuehneotheriidae
cicavce (Mammalia) C

Poznámky:
 Táto systematika je v svojej koncovej časti trochu odlišná od systematiky uvedenej v staršom článku cicavce tejto wikipédie.
 V systéme používanom v tejto wikipédii sa cicavce nezaraďujú pod cynodonty, ale tradične, t.j. ako samostatná trieda mimo cynodontov.

Zdroje 

Therapsida
Prehistorické plazy